b'\n_START_ARTICLE_\nSlaget ved Praha i 1757\n_START_PARAGRAPH_\nI Slaget ved Praha eller Slaget ved \xc5\xa0t\xc4\x9brboholy den 6. mai 1757 m\xc3\xb8tte Fredrik den store sin pr\xc3\xb8yssiske styrke p\xc3\xa5 67\xc2\xa0000 mann den \xc3\xb8sterrikske arm\xc3\xa9en p\xc3\xa5 60\xc2\xa0000 mann. \xc3\x98sterrike tapte slaget, men siden Fredrik hadde tapt 14\xc2\xa0300 mann, mente han at han ikke var sterk nok til \xc3\xa5 g\xc3\xa5 til angrep p\xc3\xa5 Praha.\n_START_SECTION_\nOpptakten\n_START_PARAGRAPH_\nEtter at Fredrik hadde tvunget Sachsen til \xc3\xa5 overgi seg i 1756, overvintret han mens han la planer for \xc3\xa5 forsvare det lille konged\xc3\xb8mmet sitt. Det var ikke i hans natur, heller ikke hans milit\xc3\xa6rstrategi, \xc3\xa5 sitte i ro og forsvare seg. Han la derfor planer for nok et modig slag mot \xc3\x98sterrike._NEWLINE_Tidlig p\xc3\xa5 v\xc3\xa5ren marsjerte den pr\xc3\xb8yssiske arm\xc3\xa9en i fire kolonner over fjellovergangene mellom Sachsen og Schlesien fra B\xc3\xb6hmen. De fire korpsene samlet seg ved den b\xc3\xb8hmiske hovedstaden Praha. Selv om det var risikabelt, siden de adskilte avdelingene risikerte \xc3\xa5 komme i kamp alene, ble planen en suksess. Etter at korpset til Fredrik slo seg sammen med et korps under fyrst Moritz og general Bevern samen med Schwerin, gikk arm\xc3\xa9ene mot Praha._NEWLINE_\xc3\x98sterrikerne hadde heller ikke holdt seg i ro. De ble f\xc3\xb8rst overrasket av det tidlige angrepet til Preussen, ledet av den dyktige \xc3\xb8sterrikske feltmarskalken Maximilian Ulysses Browne som med stor dyktighet hadde trukket seg tilbake og sendt arm\xc3\xa9en sin mot Praha. Her opprettet han en forsvarsposisjon \xc3\xb8st for byen og en annen arm\xc3\xa9 under fyrst Karl av Lorraine kom til og 60\xc2\xa0000 mann var s\xc3\xa5 klar p\xc3\xa5 den \xc3\xb8sterrikske siden. Fyrsten tok n\xc3\xa5 kommandoen._NEWLINE_Den \xc3\xb8sterrikske arm\xc3\xa9en under von Browne hadde inntatt en n\xc3\xa6r usl\xc3\xa5eleg posisjon p\xc3\xa5 fjellene Ziska- og Tabor. Byen var p\xc3\xa5 den venstre flanken deres, med et bratt juv i nord og en myrlendt fjellside med en elv i bunnen i vest. De to \xc3\xb8sterrikske kommand\xc3\xb8rene var ueinige i hva de skulle gj\xc3\xb8re. Von Browne \xc3\xb8nsket \xc3\xa5 g\xc3\xa5 til angrep,  mens Karl valgte \xc3\xa5 vente p\xc3\xa5 Konigseck som ble sl\xc3\xa5tt i slaget ved Reichenberg. De visste at han var p\xc3\xa5 vei mot Praha, og kanskje kom til og med  frem til Praha i tide._NEWLINE_Den 6. mai, rundt kl. 5 om morgenen, samlet den pr\xc3\xb8yssiske arm\xc3\xa9en seg i nord p\xc3\xa5 h\xc3\xb8yden Prosek. Med 115\xc2\xa0000 mann, sendte Fredrik Keith med 30\xc2\xa00000 mann p\xc3\xa5 vestsiden av byen for \xc3\xa5 avskj\xc3\xa6re en eventuell fluktrute for \xc3\xb8sterrikerne. \xc3\x98sterrikerne gjorde seg klare for slaget og vendte mot nord og \xc3\xb8st.\n_START_SECTION_\nSlaget\n_START_PARAGRAPH_\nFredrik gav ordre om et \xc3\xb8yeblikkelg angrep, men Schwerin overbeviste han om \xc3\xa5 rekognosere rundt den \xc3\xb8sterrikske h\xc3\xb8yre flanken. Han kom tilbake med informasjon om at svake hellende gr\xc3\xb8nne sletter egnet seg bedre for angrep bak de \xc3\xb8sterrikske linjer. Den pr\xc3\xb8yssiske arm\xc3\xa9en marsjerte rundt kl. 7 og klarte stort sett \xc3\xa5 holde seg ute av syne frem til de \xc3\xb8sterrikske generalene merket bevegelsene rundt kl. 10. Feltmarskalk von Brown flyttet seks infanteriregimenter til en posisjon i s\xc3\xb8r\xc3\xb8st._NEWLINE_Schwerin, sammen med general Winterfeldt, ble til slutt klare for et angrep. Angrepet ble ledet av infanteriet til Winterfeldt. Det pr\xc3\xb8yssiske infanteriet fant raskt ut at de ikke sto p\xc3\xa5 en eng, men i restene etter fiskedammer. Da de kjempet seg gjennom, ble Winterfeldt truffet av en muskettkule. Det pr\xc3\xb8yssiske infanteriet vaklet og Schwerin ropte de fremover og f\xc3\xb8rte de videre fra fronten. Han ble truffet flere ganger av \xc3\xb8sterrikske kanonprosjektiler. Da Fredrik h\xc3\xb8rte hva som skjedde, gav han ordre om \xc3\xa5 presse p\xc3\xa5._NEWLINE_Det \xc3\xb8sterrikske infanteriet merket den pr\xc3\xb8yssiske forvirringen og startet med \xc3\xa5 presse pr\xc3\xb8ysserne nedover sletten igjen, og lage en \xc3\xa5pning mellom seg selv og resten av den \xc3\xb8sterrikske linjen som fremdeles vendte mot nord. P\xc3\xa5 dette tidspunktet ble von Brown d\xc3\xb8delig skadet av det pr\xc3\xb8yssiske infanteriet og ble b\xc3\xa5ret inn i Praha._NEWLINE_Da kong Fredrik og general von Zieten reorganiserte det pr\xc3\xb8yssiske infanteriet i s\xc3\xb8r for et nytt angrep oppdaget generalene Hautcharmoy og Bevern hullet i den \xc3\xb8sterrikske linjen og sendte infanteriet inn i mellom. \xc3\x98sterrikske kroater hadde g\xc3\xa5tt til angrep p\xc3\xa5 pr\xc3\xb8ysserne nord for den \xc3\xb8sterrikske venstreflanken, men med hullet i den \xc3\xb8sterrikske linjen trakk de seg tilbake og dannet en ny linje som gikk s\xc3\xb8rover fra vestenden av Taborfjellet._NEWLINE_Den siste fasen av slaget startet rundt kl. 15 med at pr\xc3\xb8ysserne gikk til angrep p\xc3\xa5 den \xc3\xb8sterrikske linjen p\xc3\xa5 flanken fra s\xc3\xb8r. Karl trakk seg inn i byen under dekket av kavaleriet sitt.\n_START_SECTION_\nEttervirkning\n_START_PARAGRAPH_\n\xc3\x98sterrikerne hadde mistet 12\xc2\xa0000 mann og 4\xc2\xa0500 var tatt til fange.  Fredrik hadde selv mistet 14\xc2\xa0000 mann, som var vanskelig \xc3\xa5 erstatte for lille Preussen, og v\xc3\xa5get derfor \xc3\xa5 ikke g\xc3\xa5 til angrep p\xc3\xa5 Praha. Han tenkte som s\xc3\xa5 at 40\xc2\xa0000 soldater, samt 75\xc2\xa0000 innbyggere, raskt ville g\xc3\xa5 tomme for mat._NEWLINE_Planene hans tok derimot ikke hensyn til den \xc3\xb8sterrikske arm\xc3\xa9en som var p\xc3\xa5 vei mot ham, og som han m\xc3\xb8tte i slaget ved Kolin.'